Nikolaj Alexandrovič Morozov

Nikolaj Alexandrovič Morozov (; * 17. december 1975, Moskva, Sovietsky zväz, dnes Rusko) je krasokurčuliarsky tréner a bývalý ruský krasokorčuliar súťažiaci v kategórii tanečných párov, ktorý reprezentoval Azerbajdžan (s Oľgou Peršankovovou), Rusko (s Jekaterinou Gvozdkovovou a Jekaterinou Davidovovou) a Bielorusko (s Tatianou Navkovou). 

 Osobný život 
náhľad|Morozov so svojou zverenkyňou Miki Andovou na Finále Grand Prix v roku 2008
Morozov bol krátko ženatý so svojou tanečnou partnerkou Tatianou Navkovou. Neskôr sa zosobášil s francúzskou krasokorčuliarkou Caroline Douarinovou, s ktorou sa spoznali na Majstrovstvách Európy 1997 v Paríži. Z tohto manželstva má dcéru Annabelle Nicole (nar. 2001), ktorá žije s matkou v USA. Tretíkrát sa oženil s kanadskou krasokorčuliarkou Shae-Lynn Bourneovou, ale manželstvo trvalo iba necelé dva roky - od 12. augusta 2005 do júla 2007. Ďalšou Morozovou partnerkou bola jeho zverenkyňa Miki Andová. Aj keď si ju chcel vziať, jej matka bola striktne proti ich vzťahu a na nátlak rodiny sa vzťah rozpadol a Andová sa vrátila k rodine do Japonska.

 Kariéra 
Morozov začal s krasokorčuľovaním vo veku päť rokov na popud svojich rodičov. Tým lekári odporúčali, aby syna kvôli zlepšeniu zdravia viedli k športu, no a keďže krasokorčuľovanie patrilo v ZSSR medzi veľmi populárne športy, prihlásili ho naň. Ako malý sa venoval sólovému krasokorčuľovaniu v skupine Viktora Kudriavceva, do kategórie tanečných párov prešiel až vo veku 16 rokov, keďže v sólovej kategórii nemal potrebné výsledky. Niekoľko mesiacov trénoval sám a potom odišiel do Švajčiarska, kde rok trénoval pod vedením Natalie Liničukovej a vytvoril pár s Oľgou Peršankovovou. Po rozpade Sovietskeho zväzu mali tréneri možnosť vyslať svojich zverencov na medzinárodné súťaže pod hlavičkami krasokorčuliarskych federácií novovzniknutých štátov. Keďže najväčšia krasokorčuliarska základňa zostala v Rusku, najobtiažnejšie bolo dostať sa do ruskej reprezentácie. Morozov s Peršankovovou sa rozhodli reprezentovať Azerbajdžan a na Majstrovstvách sveta 1994 umiestnili na dvadsiatom prvom mieste.

V roku 1996 Morozov vytvoril nový pár s Tatianou Navkovou, reprezentovali Bielorusko a trénoval ich Alexandr Žulin. Ich prvou medzinárodnou súťažou boli Majstrovstvá sveta 1997, na ktorých skončili na 14. mieste. Napriek Morozovovmu zraneniu kolena - roztrhnutému menisku sa rozhodli súťažiť a operáciu podstúpil po skončení majstrovstiev. Mesačná rehabilitácia mu umožnila zotaviť sa natoľko, že vyhrali zlatú medailu na Memoriále Karla Schäfera 1997, čím si zabezpečili kvalifikáciu na olympijské hry. Na Zimných olympijských hrách 1998 skončili na 16. mieste a na Majstrovstvách sveta 1998 boli desiaty. 

V roku 1998 sa Navková rozhodla prejsť k inému partnerovi (Romanovi Kostomarovovi), Morozov prešiel do trénerskej skupiny Tatiany Tarasovovej a vytvoril nový pár s bývalou partnerkou Kostomarova, s Jekaterinou Davidovovou, s ktorou ale vydržali iba tri mesiace. Pár sa rozpadol a Morozov sa rozhodol ukončiť svoju krasokorčuliarsku kariéru.

 Prehľad výsledkov 
(s Tatianou Navkovou ako reprezentant Bieloruska)
 Výsledky Medzinárodné súťaže  Podujatie 1996 – 1997 1997 – 1998 ZOH   16 Majstrovstvá sveta  14  10 Majstrovstvá Európy  12  10 GP Cup of Russia  6   Memoriál Karla Schäfera   1 Národné súťaže  Majstrovstvá Bieloruska  1  1  GP = súťaž série „Grand Prix“ 

(s Oľgou Peršankovovou ako reprezentant Azerbajdžanu)
 Výsledky Medzinárodné súťaže  Podujatie 1993 – 1994 Majstrovstvá sveta  21 Majstrovstvá Európy  21

 Pokrasokorčuliarska kariéra 
náhľad|Morozov ako tréner počas súťaže „Rostelecom Cup 2011“
Po tom, čo v roku 1999 Morozov ukončil svoju krasokorčuliarsku kariéru, stal sa asistentom trénerky Tatiany Tarasovovej a pomáhal pri príprave jej zverencov. Bol autorom choreografií k programom Alexeja Jagudina, Barbary Fusarovej-Poliovej / Maurizia Margaglia, či Isabelle Delobelovej / Oliviera Schoenefeldera.

V roku 2003 spoluprácu s Tarasovovou ukončil, osamostatnil sa a začal vytvárať choreografie na objednávku špičkovým krasokorčuliarom z celého sveta. Rovnako rozvinul aj svoju trénerskú činnosť. Začal pracovať v Newingtone v USA a neskôr v meste Hackensack. 

 Trénerská kariéra 
náhľad|Morozov s tanečným párom Grušinová / Gončarov na ME 2004
Späť do Moskvy sa vrátil po tom, čo bol požiadaný Ruskou krasokorčuliarskou federáciou Ministerstvom športu Ruskej federácie o spoluprácu pri príprave športovcov na Zimné olympijské hry v Soči.時事ドットコム . Jiji.com. Retrieved on 2010-10-24. Jeho pôsobiskom bolo národné tréningové stredisko v meste Novogorsk neďaleko Moskvy, pričom počas leta sa vracal do New Jersey.

Jeho súčasní a bývalí zverenci sú uvedení v nasledujúcej tabuľke: 
 Zverenci Krajina Poznámka Ženy Miki Andová   pod jeho vedením vyhrala MS 2007 a MS 2011, bol aj jej choreografom Šizuka Arakawová  ako choreograf s ňou spolupracoval skôr ako ju trénovaltrénoval ju od začiatku roka 2006, aj pri zisku zlatej medaily na ZOH 2006 Elene Gedevanišviliová  Jelena Glebovová  Aľona Leonovová  Valentina Marcheiová  Fumie Suguriová  Muži Florent Amodio  trénuje ho od sezóny 2010/11; pod jeho vedením vyhral ME 2011; je aj jeho choreografom Artur Arturovič Dmitrijev  aj ako choreograf Javier Fernández  do konca sezóny 2010/11; aj ako choreograf Austin Kanallakan  choreograf od sezóny 2005/06; tréner od sezóny 2007/08 do 2008/09 Maxim Kovtun  v sezóne 2011/12; aj ako choreograf Daisuke Murakami  aj ako choreograf Nobunari Oda  od sezóny 2008/09 do sezóny 2009/10 Kevin van der Perren  Adam Rippon  tréner aj choreograf do jesene 2008 Daisuke Takahaši  pod jeho vedením získal striebro MS 2007; spoluprácu ukončili v máji 2008 a znovu spolupracovali od júna 2012 Sergej Voronov  tréner od sezóny 2010/11 do sezóny 2013/14; bol aj jeho choreografom Športové dvojice Tatiana Volosožarová / Stanislav Morozov     bol aj ich choreografom; tréner do sezóny 2007/08 Tanečné páry Shae-Lynn Bourneová / Victor Kraatz    od jari 2000 spočiatku iba choreograf a od sezóny 2001/2002 spolutréner Tatiany Tarasovovej; počas jeho trénovania vyhrali MS 2003, trénoval ich do ukončenia kariéry v roku 2003  Anna Cappelliniová / Luca Lanotte   trénoval ich od roku 2011 do polovice roku 2012 Kristin Fraserová / Igor Lukanin   tréner až do ukončenia ich kariéry na konci sezóny 2008/2009 po MS 2009 Melissa Gregoryová / Denis Petukhov   tréner od roku 2003 do konca sezóny 2005/2006 Olena Grušinová / Ruslan Gončarov   tréner aj choreograf od leta 2002 do konca kariéry v sezóne 2005/06; doviedol ich k zisku bronzu na ZOH 2006 Jelena Iľjinychová / Nikita Kacalapov   tréner aj choreograf od mája 2011 Svetlana Kulikovová / Arsenij Markov   Emilie Nussearová / Mathew Gates   aj choreograf Jekaterina Puškašová / Jonathan Guerreiro   tréner od roku 2012 Cathy Reedová / Chris Reed   tréner aj choreograf do zimy 2010 Isabella Tobiasová / Otar Džaparidze   tréner a choreograf od jesene 2007do rozpadu páru v roku 2008 Jennifer Westerová / Daniil Barancev   tréner a choreograf od roku 2003 do konca sezóny 2006/2007 Hanna Zadorožňuková / Serhij Verbillo   tréner a choreograf od sezóny 2005/2006 až do ukončenia kariéry páru na konci sezóny 2009/2010 Alexandra Zaretskyová / Roman Zaretsky   spolutréner (s Galit Chaitovou) a choreograf v sezóne 2007/08

 Choreografická kariéra 
Morozov sa stal jedným z najžiadanejších choreografov na krasokorčuliarskej scéne. Mnohí krasokorčuliari zo svetovej špičky mali vo svojich programoch aspoň jednu choreografiu, ktorú im pripravil Nikolaj Morozov. Medzi jeho najznámejšie choreografie patrí „Zima“, ktorú predviedol Alexej Jagudin na ZOH 2002 a vyhral s ňou krátky program, alebo tiež voľná jazda „Matrix“, ktorou Brian Joubert po štyridsiatich rokoch vyhral pre Francúzsko zlatú medailu na Majstrovstvách Európy v roku 2004. Ďalšou zaujímavosťou je napríklad fakt, že na Majstrovstvách sveta 2004 vytvoril choreografie pre všetky tri krasokorčuliarky, ktoré získali medailu (Šizuka Arakawová, Sasha Cohenová a Michelle Kwanová).

Svoju prvú choreografiu pripravil Morozov v roku 2001 pre francúzskych tanečníkov Isabelle Delobelovú s Olivierom Schoenefelderom. Odvtedy do roku 2004 vytvoril okolo 50 programov pre krasokorčuliarov vo všetkých disciplínach.

Medzi najznámejších krasokorčuliarov, pre ktorých vytvoril Morozov choreografie patria:
 Sasha Cohenová
 Piotr Černyšov
 Isabelle Delobelová / Olivier Schoenfelder
 Ivan Dinev
 Alisa Dreiová
 Barbara Fusarová-Poliová / Maurizio Margaglio
 Elene Gedevanišviliová
 Julija Golovinová / Oleg Vojko
 Melissa Gregoryová / Denis Petukhov
 Takeši Honda
Alexej Jagudin
 Brian Joubert
 Tamar Katz
 Aleksandra Kaucová / Michał Zych
 Crystal Kiangová
 Michelle Kwanová
 Julija Lipnická
 Ann Patrice McDonoughová
 Vladimir Morozov
 Jelena Muhhinová
 Pchang Čching / Tchung Ťien
 Alban Préaubert
 Júlia Sebestyénová
 Scott Smith
Sü Ming
 Josuke Takeuči
 Jevgenija Tarasovová
 Tatiana Toťmianinová / Maxim Marinin
 Tatiana Volosožarová / Maxim Traňkov

 Referencie 

 Iné projekty 

 Externé odkazy 

 Zdroj 

Kategória:Ruskí krasokorčuliari
Kategória:Bieloruskí krasokorčuliari
Kategória:Azerbajdžanskí krasokorčuliari
Kategória:Ruskí krasokorčuliarski tréneri
Kategória:Azerbajdžanské osobnosti ruského pôvodu
Kategória:Bieloruské osobnosti ruského pôvodu
Kategória:Osobnosti z Moskvy